**Osnovna škola „PLOKITE“** Slavonska 13
 21000 Split

KLASA: 406-09/17-01/04
URBROJ: 2181-48-17-02

Split, 19.prosinca 2017.godine.

Sukladno odredbama Pravilnika o davanju na korištenje prostora u objektima osnovnih škola čiji je osnivač  Grad Split (Službeni glasnik Grada Splita, broj: 50/16., od 07.10.2016., KLASA: 602-02/16-01/118, URBROJ: 2181/01-09-01/06-16-2) Osnovna škola Plokite, Split, objavljuje

**J A V N I    N A T J E Č A J
za davanje na korištenje prostora Škole**

1. Javni natječaj za dodjelu prostora Osnovne škole „Plokite“ iz Splita, Slavonska 13, na korištenje udrugama, ustanovama i pravnim osobama u vremenu od 01.veljače 2018. do 31.kolovoza 2019.godine:

|  |  |  |  |  |
| --- | --- | --- | --- | --- |
| R.b. | Lokacija | Površina | Namjena | Naknada za korištenje |
| 1. | Slavonska 13 | 288 m2 | Dvorana za sportske aktivnosti | 150,00 kn po satu korištenja |

Prostor se daje na korištenje radnim danima (ponedjeljak, srijeda, četvrtak i petak) u vremenu od 21.30 do 22.30 sati, subotom od 12.00 do 20.00 sati.

Prijavitelj je obvezan navesti željeni termin i broj sati korištenja.

2. Pravo podnošenja pisane prijave za dodjelu prostora na korištenje imaju udruge, ustanove i pravne osobe koje ispunjavaju sljedeće uvjete:

* da su upisani u Registar udruga Republike Hrvatske, odnosno u drugi odgovarajući registar,
* da imaju sjedište na području Grada Splita,
* da su upisani u Registar neprofitnih organizacija  pri Ministarstvu financija Republike Hrvatske te da vode transparentno financijsko poslovanje sukladno propisima o računovodstvu neprofitnih organizacija,
* nemaju dugovanja s osnove plaćanja doprinosa i poreza te drugih davanja prema državnom proračunu i Proračunu Grada Splita,
* imaju organizacijske kapacitete i ljudske resurse za provedbu aktivnosti,
* da se protiv udruge, odnosno osobe ovlaštene za zastupanje udruge (pravne osobe) ne vodi se kazneni postupak i nije pravomoćno osuđena za kaznena djela i prekršaje definirane člankom 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN broj 26./15. u daljnjem tekstu: Uredba),
* prijava na natječaj mora sadržavati sve tražene podatke, dokumentaciju i popunjene obrasce određene natječajnom dokumentacijom,
* uredno su ispunili sve obveze temeljem ranije sklopljenih ugovora o korištenju prostora sa Školom.

3. Prijava na natječaj mora sadržavati:

* izvadak iz matičnog registra u koji je udruga upisana, odnosno izvadak iz drugog odgovarajućeg registra,
* izvadak iz Registra neprofitnih organizacija,
* presliku važećeg  statuta udruge sa svim  izmjenama i dopunama,
* ispunjeni obrazac izjave osobe ovlaštene za zastupanje o nepostojanju duga s osnove potraživanja Grada Splita,
* potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava, a koja nije starija od trideset (30) dana od dana objave javnog natječaja,
* popis zaposlenih osoba  (na određeno i neodređeno vrijeme),
* uvjerenje nadležnog suda da se protiv odgovorne osobe udruge (ustanove, pravne osobe) ne vodi kazneni postupak i da nije pravomoćno osuđena za prekršaj ili kazneno djelo iz članka 48.Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba),
* ispunjeni obrazac izjave ovlaštene osobe za zastupanje o nepostojanju duga s osnove sa Školom ranije sklopljenih ugovora o korištenju prostora,
* druge dokaze i dokumentaciju određenu natječajnom dokumentacijom.

4. Prijava za dodjelu jednog prostora kojeg planira koristiti više udruga u suradnji/partnerstvu podnosi samo jedna od udruga koja smatra da na javnom natječaju može ostvariti najveći broj bodova sukladno navedenim kriterijima i mjerilima.

Namjera korištenja prostora u suradnji/partnerstvu sa ostalim udrugama potvrđuje se izjavom koja se prilaže uz prijavu za dodjelu prostora na korištenje, potpisanom od ovlaštenih osoba svih suradničkih/partnerskih udruga.

5. Kriteriji i mjerila za bodovanje prijava pristiglih na natječaj za dodjelu na korištenje prostora škola (termina korištenja prostora) su:

|  |
| --- |
| a.) Godine aktivnog djelovanja podnositelja prijave |
| - za svaku godinu aktivnog djelovanja | …………………..................................... | 1 bod |

|  |
| --- |
| b.) Broj zaposlenika na neodređeno vrijeme |
| - do 2 | ……………………………………………………………………………… | 1 bod |
| - od 3 do 5 | ……………………………………………………………………………… | 3 boda |
| - od 6 do 10 | ……………………………………………………………………………… | 5 bodova |
| - više od 10 | …………………………………………………………………………….... | 7 bodova |

|  |
| --- |
| c.) Broj članova udruge i/ili volontera |
| - do 5 | ………………………………………………………………………….. | 1 bod |
| - od 6 do 10 | …………………………………........................................................ | 3 boda |
| - od 11 do 20 | ………………………………………………………………………...... | 5 bodova |
| - od 21 do 30 | ………………………………………………………………………...... | 7 bodova |
| - više od 30 | ………………………………………………………………………….. | 9 bodova |

|  |
| --- |
| d.) Neposredni rad s korisnicima usluga |
| - rad s korisničkim skupinama do 5 korisnika | ……………………………………….. | 1 bod |
| - rad s korisničkim skupinama od 6 do 10 korisnika | ……………………………………….. | 3 boda |
| - rad s korisničkim skupinama od 11 do 20 korisnika | ……………………………………….. | 5 bodova |
| - rad s korisničkim skupinama od 21 do 40 korisnika | ……………………………………….. | 7 bodova |
| - rad s korisničkim skupinama iznad 40 korisnika | ……………………………………….. | 10 bodova |

|  |
| --- |
| e.) Ostvarena priznanja, uspjesi, nagrade i slično |
| - državna | ………………………………………………………………………. | 8 bodova |
| - Grada Splita | …………………………………………………………………........ | 4 boda |
| - strukovna | ………………………………………………………………………. | 2 boda |

|  |
| --- |
| f.) Prethodno korištenje prostora |
| - prethodno uredno korištenje istog prostora u Školi (uredno izvršavanje ugovornih obveza temeljem ranijih ugovora) | ………………………………………… | 10 bodova |

|  |
| --- |
| g.) Neposredna uključenost učenika Škole u planirane aktivnosti |
| - učenici Škole će u velikoj mjeri biti uključeni u aktivnosti ponuditelja | ………………...... | 2 boda |
| - korisničku skupinu čine isključivo učenici Škole  | ………………….. | 8 bodova |

6. Prijave na natječaj koja ne ispunjava propisane uvjete natječaja bit će odbijena. Povjerenstvo za pripremu i provedbu natječaja te provjeru prijava pristiglih na natječaj pisanim će putem obavijestiti podnositelja odbijene prijave o razlozima odbijanja prijave.

Prijavitelj čija je prijava na natječaj odbijena iz razloga neispunjavanja propisanih uvjeta natječaja ima pravo u roku od osam (8) dana od dana zaprimanja obavijestiti o odbijanju prijave podnijeti prigovor Povjerenstvu za prigovore. Pisani prigovor podnosi se na adresu Osnovna škola „Plokite“, Slavonska 13, 21000 Split u roku od osam (8) dana od dana prijema obavijesti o odbijanju prijave.

7. Na temelju zbroja bodova za svakog prijavitelja, Povjerenstvo za dodjelu prostora na korištenje utvrđuje prijedlog liste prvenstva koja se objavljuje na mrežnoj stranici Osnovne škole „Plokite“.

Povjerenstvo za dodjelu prostora na korištenje će pisanim putem obavijestiti prijavitelja o statusu njihove prijave u roku od osam (8) dana od dana utvrđivanja prijedloga liste za dodjelu prostora na korištenje.

Na prijedlog liste prvenstva za dodjelu prostora na korištenje prijavitelji mogu uložiti prigovor Povjerenstvu za prigovore zbog redoslijeda na listi reda prvenstva ili zbog neuvrštavanja na listu reda prvenstva. Prigovor se može podnijeti isključivo na bodovanje nekog kriterija.

Pisani prigovor podnosi se na protokol Škole na adresi Osnovne škole „Plokite“, Slavonska 13, 21000 Split u roku od osam (8) dana od dana objave prijedloga liste prvenstva.

Odluka Povjerenstva za prigovore o prigovoru je konačna.

8. Konačnu listu prvenstva za dodjelu pojedinog prostora, na prijedlog Povjerenstva za dodjelu prostora na korištenje, utvrđuje Školski odbor.

9. Na temelju utvrđene konačne liste prvenstva ravnatelj Škole sklapa s prijaviteljima ugovor o korištenju prostora na određeno vremensko razdoblje (u nastavku: ugovor).

Ako prijavitelj koji je ostvario najviše bodova za davani prostor ne pristupi zaključenju ugovora Školski odbor će predložiti ravnatelju slijedećeg prijavitelja s konačne liste prvenstva za taj prostor.

Ugovor se sklapa na korištenje u vremenu od 01.listopada 2017. do 31.kolovoza 2019.godine kao javnobilježnički akt, a troškove solemnizacije snosi korisnik.

10. Pisane prijave na natječaj podnose se u zatvorenoj omotnici s naznakom: „Ne otvaraj – Javni natječaj za dodjelu prostora na korištenje na određeno vrijeme“ preporučeno poštom na adresu: Osnovna škola „Plokite“, Slavonska 13, 21000 Split ili osobnom dostavom na protokol Škole na istoj adresi.

Prijava se podnosi isključivo na obrascu koji je sastavni dio natječajne dokumentacije.

Obrazac prijave popunjava se na računalu, a može se preuzeti na mrežnim stranicama Osnovne škole „Plokite“ <http://os-plokite-st.skole.hr/>.

Prijava u papirnatom obliku sadržava: obrazac prijave ovjeren službenim pečatom i vlastoručno potpisan od osobe ovlaštene za zastupanje te popratnu dokumentaciju.

Rok za podnošenje prijava na natječaj je 30 dana od objave na mrežnim stranicama Osnovne škole „Plokite“ <http://os-plokite-st.skole.hr/>, odnosno objave obavijesti o natječaju u dnevnom listu „Slobodne Dalmacije“.

 Osnovna škola Plokite

Priloženi dokumenti:

* Izjava o ispunjenim obvezama
* Izjava o nepostojanju duga
* Obrazac prijave na javni natječaj
* Javni natječaj za davanje na korištenje prostora Škole